LEZZAYER TAMANEƔT – Amezgun amnaḍan n Mɛesker ad yeggenses Lezzayer s tmezgunt "Carte postale" (Takarḍa n tnazent) deg teẓrigt tis 24 n Tfaska n umezgun n Yudrun ara iqelɛen seg wass n 13 ɣer 21 unbir deg Ɛemman, i d-caren yimsuddsen.
Tettwafares-d deg useggas n 2016, ahanay "Carte postale" (Takarḍa n tnazent) tettekki akked sa n yihanayen nniḍen n tmura tiɛrabin.
Deg wahil n teẓrigt-a tis 24, ad ilin daɣen yisaragen akked temsirin n tkerwit (maîtrise) n tira n umezgun akked yimecwaren yemgarden n usemdey (asali) n uhanay.
Tafaska n umezgun n Yurdun d yiwet n ’’tallunt n umbiddel’’ gar n yimsemrasen n tẓuri tis 4 deg tmura taɛrabin, iswi-s, ɣef wakken i d-nnan yimsuddsen-is, d ‘’aziken akked usebɣes n tlalit n yinaẓuren imaynuten’’.
kab_Latn kab_Latn kab_Latn kab_Latn